Elvīra Berenda

Elvīra Berenda (; dzimusi kā Elvīra Sahatova ()  Alma-Ata) ir Kazahstānas starptautiskā lielmeistare šahā (1995), kas kopš 1997. gada pārstāv Luksemburgu.

 Biogrāfija 
Šaha meistares Guļnaras Zaksas jaunākā māsa. 1988. gadā piedalījusies PSRS sieviešu šaha čempionāta finālā, kurā ierindojusies 12. vietā. Divas reizes pārstāvējusi Kazahijas PSR izlasi PSRS komandu čempionātā šahā (1986, 1991), kuros 1991. gadā izcīnījusi sudraba medaļu komandu vērtējumā.OlimpBase :: Soviet Women's Team Chess Championship :: Elvira Sakhatova
Pēc PSRS sabrukuma šaha turnīros pārstāvējusi Kazahstānu. Par panākumiem turnīros FIDE 1995. gadā viņai piešķīrusi starptautiskās lielmeistares (WGM) nosaukumu. Bijusi pirmā Kazahstānas šahiste, kas kļuvusi par lielmeistari.
1995. gadā Kišiņevā piedalījusies Pasaules čempionāta šahā sievietēm starpzonu turnīrā, kurā ieņēmusi 14. vietu.1995 Kishinev Interzonal Tournament 1997. gadā Atēnās uzvarējusi Eiropas sieviešu ātrā šaha čempionātā, kā arī uzvarējusi starptautiskā šaha turnīrā Luksemburgā.
1990. gadu otrajā pusē apprecējusies ar Luksemburgas starptautisko šaha meistaru Fredu Berendu, un no 1997. gada šaha turnīros pārstāv Luksemburgu.

Pārstāvējusi Kazahstānu un Luksemburgu lielākajos komandu šaha turnīros:
 Pasaules sieviešu šaha olimpiādēs piedalījusies 5 reizes (1992-1996, 2004, 2008). Individuālajā vērtējumā izcīnījusi bronzas (2004) medaļu;OlimpBase :: Women's Chess Olympiads :: Elvira Berend
 Pasaules vīriešu šaha olimpiādē piedalījusies 2014. gadā;OlimpBase :: Men's Chess Olympiads :: Elvira Berend
 Eiropas vīriešu komandu šaha čempionātā piedalījusies 2005. gadā;OlimpBase :: European Men's Team Chess Championship :: Elvira Berend
 Āzijas komandu šaha čempionātā sievietēm piedalījusies 1995. gadā. Komandu vērtējumā izcīnījusi bronzas medaļu, bet individuālajā vērtējumā izcīnījusi sudraba medaļu.OlimpBase :: Women's Asian Team Chess Championship :: Elvira Sakhatova

 Atsauces 

 Ārējās saites 

Kategorija:1965. gadā dzimušie
Kategorija:Kazahstānas šahisti
Kategorija:Luksemburgas šahisti
Kategorija:PSRS šahisti